**H O T Ă R Â R E**

privind aderarea Județului Cluj la Asociația de Dezvoltare Intercomunitară

„Moții, Țara de Piatră”

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 170 din 15.10.2021 privind aderarea Județului Cluj la Asociația de Dezvoltare Intercomunitară „Moții, Țara de Piatră”, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 36782 din 12.10.2021; Rapoartele de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 36782 din 12.10.2021 și nr. 36939/13.10.2021 şi de Avizul cu nr. 36782 din 21.10.2021 adoptat de Comisia de specialitate nr. 1, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

Ținând cont de prevederile:

* Strategiei de dezvoltare a Județului Cluj 2014-2020, aprobată prin Hotărârea Consiliului Județean Cluj nr. 152/2012;
* Actului constitutiv şi ale Statutului Asociației de Dezvoltare Intercomunitară „Moții, Țara de Piatră”;

În conformitate cu prevederile:

* art. 89 alin. (1) - (2) și (7), ale art. 90 - 91 , ale art. 173 alin. (1) lit. d) și e), alin. (5) lit. i) – j), l), n) și o) şi alin. (7) lit. c) și ale art. 175 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;
* art. 35 alin. (1), (3) şi (4) din Legea privind finanțele publice locale nr. 273/2006, cu modificările și completările ulterioare;
* Legea muntelui nr. 197/2018;
* Ordonanței Guvernului nr. 26/2000 cu privire la asociații și fundații, aprobată prin Legea nr. 246/2005, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă aderarea Județului Cluj, prin Consiliul Județean Cluj, la Asociația de Dezvoltare Intercomunitară „Moții, Țara de Piatră”, persoană juridică de drept privat, non   
politică și independentă, cu scop nepatrimonial, constituită conform prevederilor Ordonanței Guvernului nr. 26/2000 cu privire la asociații și fundații, cu modificările și completările ulterioare.

**Art. 2. (1)** Se aprobă alocarea sumei de 200 lei din bugetul propriu al Județului Cluj reprezentând aportul în bani la patrimoniul Asociației de Dezvoltare Intercomunitară „Moții, Țara de Piatră”.

**(2)** Se aprobă alocarea sumei de 10.000 lei din bugetul propriu al Județului Cluj reprezentând 10.000 lei reprezentând cotizația anuală a Județului Cluj pe anul 2021 în calitatea sa de membru al Asociației de Dezvoltare Intercomunitară „Moții, Țara de Piatră”.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane; Direcția Administrație și Relații Publice-Serviciul Centrul Național de Informare și Promovare Turistică – Cluj.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției Administrație și Relații Publice-Serviciul Centrul Național de Informare și Promovare Turistică – Cluj; Asociației de Dezvoltare Intercomunitară „Moții, Țara de Piatră”, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 160 din 28 octombrie 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*